*Za ostale upotrebe, v. Lincoln.*

**Lincoln** (izgovor: [Linkoln]) je distrikt i grad na istoku Engleske od 103,745 stanovnika.

On je i administrativni centar (county town) Grofovije Lincolnshire koja ima 736,665 stanovnika i vlastitog Distrikta Lincoln.

Geografske karakteristike
-------------------------

Grad Lincoln leži u Grofoviji Lincolnshire, na 60 metara nadmorske visine na impresivnom mjestu gdje rijeka Witham dubokim kanjonom probija vapnenačko brdo Lincoln Edge.

Udaljen je nekih 227 km sjeverno od Londona.

Historija
---------

Za rimskih vremena na mjestu današnjeg grada ležao je značajni rimski grad **Lindum Colonia**.
Izgrađen je na trasi rimskih puteva Fosse i Ermine kao kastrum za IX Legiju pod imenom - **Lindum**. Od 71. je postao kolonija za penzionirane legionare. U tom razdoblju su podignuti gradski bedemi, od kojih su fragmenti ostali očuvani do današnjih dana, uključujući i *Slavoluk Newport*.

Pored tog ima ostataka javne fontane, groblja, termi i peći, tako da gradski muzej ima veliku kolekciju rimskih artefakata.

Srednjovjekovna gradska vrata Exchequer, Potter i Stonebow izgrađena mnogo kasnije.

Linkolnski zamak
Za vladavine danskih Vikinga nad Kraljevinom Istočnom Anglijom Lincoln je postao jedan od pet njihovih borougha. Krajem srednjeg vijeka bio je jedan od većih engleskih gradova.

Prvu povelju o statusu grada dobio je 1154. od kralja Henrya II, njom su građani stekli brojne privilegije i slobode, nalik na one koje je imao londonski City. Njegova važnost se nastavila kad se profilirao kao centar za trgovinu vunom, kožom i krznom, te aktivnosti su doprinijele njegovom prosperitetu krajem 13. vijeka.

Pogled na Katedralu

Znamenitosti i obrazovanje
--------------------------

Lincoln ima puno poznatih srednjovjekovnih građevina od kojih je najipresivniji Linkolnski zamak, koji leži na brdu Lincoln Edge nasuprot Katedrale. Podignut je za normanskih vremena 1068. i još uvijek ima dosta fragmenata normanske arhitekture, ali je većim dijelom dograđen u 12. vijeku.

Pogoni Siemensa
I Lincolnska katedrala sv. Marije koja dominira nad gradom, je iz normanskih vremena.
Kako je Izgrađena od lokalnog vapnenca, poprilično je oštećena izvana, za razliku od tog njen gotički enterijer je odlično očuvan. Pored Katedrala leži poligonalna Kapitolska dvorana (Chapter House) iz 1225. najstariji engleski primjer tog tipa gradnje.

Lincoln ima dva univerziteta, stariji *Bishop Grosseteste* iz 1862. koji je blisko povezan sa Anglikanskom crkvom i noviji *Univerzitet Lincoln* osnovan 1992. kome korijeni sežu do 1861.

Privreda i transport
--------------------

Lincoln je trgovački centar bogatog poljoprivrednog kraja, pa ima dosta tvornica prehrambene industrije. Pored tog ima i pogone mašinogradnje i elektroindustrije (Siemens).

Kako leži na trasi magistralnih istočnoengleskih cesta i pruga, važan je transportni centar.

Pobratimski gradovi
-------------------

* Njemačka Neustadt an der Weinstraße, Njemačka
* Australija Port Lincoln, Australija
* Poljska Radomsko, Poljska
* Narodna Republika Kina Tangshan, Kina
* Narodna Republika Kina Nanchang, Kina

Izvori
------

1. 1 2 3 4 5 6  „United Kingdom: East Midlands" (engleski). City population. Pristupljeno 10. 01. 2017.
2. 1 2 3 4 5 6 7 8 9 10 11 12  „*Lincoln, District*" (engleski). Encyclopædia Britannica. Pristupljeno 10. 01. 2017.

Vanjske veze
------------

***Lincoln, Engleska*** na Wikimedijinoj ostavi

* Lincoln City Council ()